Diari Oficial de la Generalitat Valenciana


Sumari del DOGV 7434, del 31-12-2014 (2014/11852)

RESOLUCIÓ de 23 de desembre de 2014, de la Direcció General de Transports i Logística, per la qual es regula el sistema de descans obligatori en la prestació de servicis de taxis, així com la seua distribució per a l'any 2015, en l'àrea de prestació conjunta de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7434

Data del DOGV
:   31-12-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11455


Data del document
:   23-12-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * taxi

RESOLUCIÓ de 23 de desembre de 2014, de la Direcció General de Transports i Logística, per la qual es regula el sistema de descans obligatori en la prestació de servicis de taxis, així com la seua distribució per a l'any 2015, en l'àrea de prestació conjunta de València. [2014/11784]  
La Llei 6/2011, d'1 d'abril, de Mobilitat de la Comunitat Valenciana, establix que la prestació del servici del taxi se sotmet a la intervenció administrativa per a garantir un nivell de qualitat adequat en la prestació del servici.  
El Decret 18/1985, de 23 de febrer, del Consell, de Creació d'Àrees de Prestació Conjunta per a Servicis de Transport Públic de Viatgers en Automòbils de Turisme, en l'article sext atribuïx a la conselleria competent en matèria de transports les funcions de regulació i ordenació necessàries per a les esmentades àrees.  
La situació de crisi econòmica, amb el consegüent impacte negatiu sobre la mobilitat i sobre la demanda del servici del taxi, ha provocat un excés en l'oferta de servici. No obstant això, fins al moment persistix el desequilibri entre l'oferta i la demanda de taxis en l'àrea de València, la qual cosa és una preocupació constant del sector del taxi en l'esmentada àrea.  
Esta resolució es dicta de conformitat amb l'Orde 2/2014, de 6 de febrer, de la Conselleria d'Infraestructures, Territori i Medi Ambient, per la qual es regula el sistema de descans obligatori i la limitació diària en la prestació de servicis de taxis en l'àrea de prestació conjunta de València, de conformitat amb allò que disposa l'article 3.  
  
La falta d'oferta de taxis adaptats a persones amb discapacitat aconsella eximir del règim de descans obligatori a aquelles autoritzacions que tinguen adscrit un vehicle adaptat, amb l'objecte de facilitar l'accés a estos servicis de transport a este col·lectiu de persones.  
D'acord amb el que disposa l'article 11 del Decret 85/2013, de 28 de juny, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, resolc:  
  
  
Article 1. Prestació del servici de dilluns a divendres  
La prestació del servici de taxi en l'àrea de prestació conjunta de València es farà sota el règim de descans obligatori d'un període fix setmanal de dilluns a divendres.  
  
Article 2. Prestació del servici els dissabtes i diumenges  
Totes i cada una de les llicències de l'àrea de prestació conjunta de València descansaran un dissabte o un diumenge de cada setmana, alternativament, en funció de la numeració parell o imparell de la llicència.  
  
Article 3. Distribució dels dies de descans  
A partir del dia de l'entrada en vigor d'esta resolució, els dies de descans obligatori de les autoritzacions de taxi adscrites a l'àrea de prestació conjunta de València queden distribuïts de la forma següent:  
  
  
 Terminació de l'autorització  
Dia de la setmana Indicatiu que descansa   
Dilluns A 0-1  
Dimarts B 2-3  
Dimecres C 4-5  
Dijous D 6-7  
Divendres E 8-9  
  
Per a les autoritzacions de taxi adaptades a persones de mobilitat reduïda, el dia de descans obligatori queda distribuït de la forma següent:  
  
  
  
 Núm. d'autorització  
 de taxi adaptat  
Dia de la setmana Indicatiu que descansa  
Dilluns A 892-2068-2600  
Dimarts B 777-8098-4339-5416  
Dimecres C 188-2874  
Dijous D 1321-1513  
Divendres E 1010-1553-2892  
  
2. Els dies de descans per a les autoritzacions de taxi adaptats, aniran senyalitzats per mitjà d'un identificador adhesiu que s'adherirà en lloc visible en el vidre posterior dels vehicles, i que consistirà en la lletra A, B, C, D o E, d'acord amb el disseny que s'establix en l'annex I de la Resolució de 3 de març de 2014, de la Direcció General de Transports, i que seran col·locats pels titulars de les autoritzacions segons el torn que corresponga.  
  
Article 4. Prestació del servici durant els dissabtes i diumenges  
1. La prestació durant els dissabtes i diumenges del transport públic de taxi per a autoritzacions pertanyents a l'àrea de prestació conjunta de València es prestarà sota un règim de torns en què descansarà la mitat de la flota i s'organitzaran de la manera següent:  
- Quan el dissabte siga data parella prestaran el servici els taxis amb número d'autorització de l'àrea parella, i descansaran la resta de vehicles.  
- Quan el dissabte siga data imparella prestaran el servici els taxis amb número d'autorització de l'àrea imparella, i descansaran la resta de vehicles.  
- Quan el diumenge siga data parella prestaran el servici els taxis amb número d'autorització de l'àrea parella i descansaran la resta de vehicles.  
- Quan el diumenge siga data imparella prestaran el servici els taxis amb número d'autorització de l'àrea imparella i descansaran la resta de vehicles.  
No obstant això, la distribució anterior, el dia 31 de gener (dissabte) de l'any 2015 i també l'1 de novembre (diumenge) de l'any 2015, prestaran servici les autoritzacions parelles als efectes d'evitar la fallida del sistema d'alternança.  
2. Per a les autoritzacions de taxi adaptades a persones amb mobilitat reduïda, es consideraran autoritzacions que descansen els caps de setmana:  
- Els dissabtes o diumenges que siguen data parella, descansen les autoritzacions número: 892, 2068, 2600, 490, 2958,188 i 2874.  
- Els dissabtes o diumenges que siguen data imparella, descansen les autoritzacions número: 2560, 2961, 1321, 1513, 1010, 1553 i 2892 i treballen les restants autoritzacions.  
  
Article 5. Servicis prèviament contractats  
Les autoritzacions de taxi de l'àrea de prestació conjunta de València que tinguen adscrit un vehicle adaptat podran prestar servici els dies en què els corresponga el descans obligatori sempre que es tracte de servicis prèviament contractats per a atendre necessitats de mobilitat de persones amb capacitat reduïda.  
La prestació d'este tipus de servicis durant els dies de descans obligatori haurà d'identificar-se a través del distintiu que s'acompanya com annex II de la resolució de 3 de març de 2014, de la direcció general de transports,que haurà de ser col·locat en el tauler de control i en la lluna posterior de tal forma que siga visible des de l'exterior del vehicle.  
  
Article 6. Senyal identificatiu del dia de descans  
Els dies de descans fix de dilluns a divendres aniran senyalitzats amb els indicatius A, B, C, D i E, que els corresponga, de conformitat amb l'annex de l'esmentada Orde 2/2014, de 6 de febrer.  
  
Article 7. Descans durant el mes d'agost.  
Durant el període del 3 d'agost al 30 d'agost, ambdós inclosos, no s'aplicarà allò que s'ha estipulat en esta resolució, quant als torns obligatoris de descans.  
Des del dia 3 d'agost al 16 d'agost, ambdós inclosos, descansaran les autoritzacions amb números imparells.  
Des del dia 17 d'agost al 30 d'agost, ambdós inclosos, descansaran les autoritzacions amb números parells.  
  
Esta resolució produirà efectes des de l'endemà de la publicació en el Diari Oficial de la Comunitat Valenciana.  
Contra esta resolució, que no esgota la via administrativa, es podrà interposar recurs d'alçada en el termini d'un mes a partir de la data de la publicació en el Diari Oficial de la Comunitat Valenciana, d'acord amb l'article 114 i següents de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que puguen exercitar-se qualssevol altres recursos que s'estimen oportuns.  
  
València, 23 de desembre de 2014.- El director general de Transports i Logística: Carlos J. Eleno Carretero.